Document ID: 31989R3745

31989R3745
L 364/54
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3745/89 НА КОМИСИЯТА
от 13 декември 1989 година
за изменение на Регламент (ЕИО) № 2220/85 за определяне на общи подробни правила за прилагането на системата от гаранции за селскостопанските продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (EИO) № 1491/85 на Съвета от 23 май 1985 г. за определяне на специални мерки по отношение на соевите зърна (1), последно изменен с Регламент (ЕИО) № 2217/88 (2), и по-специално член 2, параграф 8 от него,
като има предвид, че член 1 от Регламент (ЕИО) № 2220/85 на Комисията (3), последно изменен с Регламент (ЕИО) № 1181/87 (4), се отнася до регламентите на Общността в областта на земеделието, които изискват предоставянето на гаранция, за да се осигури изплащането на дължима сума, ако дадено задължение не е изпълнено;
като има предвид, че нито Регламент (EИO) № 1491/85 на Съвета, нито Регламент (EИO) № 2194/85 от 25 юли 1985 г. за приемане на общи правила по отношение на специални мерки за соеви зърна (5), последно изменен с Регламент (ЕИО) № 1231/89 (6), въпреки че въвеждат система за гарантиране, не са посочени в член 1 от Регламент (ЕИО) № 2220/85; като има предвид, следователно, че за да се гарантира еднакво тълкуване, обхващащо също така горепосочената система, Регламент (ЕИО) № 2220/85 следва да бъде съответно допълнен;
като има предвид, че мерките, предвидени в настоящия регламент, са в съответствие със становището на всички заинтересовани Управителни комитети,
ПРИЕ НАСТОЯЩИЯ РЕГЛАМЕНТ:
Член 1
В Регламент (ЕИО) № 2220/85 към член 1 се добавя следната буква ж):
„ж)
Регламент (ЕИО) № 1491/85 (соеви зърна) (7).
Член 2
Настоящият регламент влиза в сила на деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 декември 1989 година.

Labels: 12
11
4
6